en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu en it en en gu en gu en gu en gu gu gu gu gu gu gu gu gu gu gu gu gu gu gu gu en gu en gu en gu gu en gu en gu gu gu gu gu gu gu gu gu gu gu gu gu en gu gu gu gu gu gu gu gu gu en gu en gu en gu en gu en gu en gu gu gu gu gu gu gu gu en gu gu gu gu gu gu gu en gu en gu en gu gu en gu en gu gu gu gu gu gu gu gu gu gu gu gu gu en gu en gu en gu en gu en gu en gu gu gu gu gu gu gu gu gu gu en gu en gu en gu en gu en gu en gu gu gu gu gu gu gu gu gu gu gu gu gu gu gu gu gu gu gu en gu gu gu gu en gu en gu en gu en gu en gu en gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu en gu en gu en gu en gu en gu en gu gu gu gu gu gu gu gu gu gu gu gu gu gu gu gu gu gu en gu gu gu gu gu en gu en gu en gu en gu en gu en gu gu gu gu gu gu gu gu gu gu en gu gu gu gu gu en gu en gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Try 9 Types of Healthy and Tasty Muthiya
હળવા ડિનરની ઈચ્છા હોય તો બનાવો આ 9 જાતનાં મૂઠિયાં, હેલ્થ+ટેસ્ટમાં બેસ્ટ
divyabhaskar.com | May 16, 2017, 16:35 PM IST
રેસિપિ ડેસ્ક, અમદાવાદ: દરેક ગુજરાતી ઘરમાં મૂઠિયાં તો બનતાં જ હોય છે. સાંજના હળવા ડિનર માટે તો મૂઠિયાં બેસ્ટ ઓપ્શન છે. જોકે મોટાભાગે ઘરોમાં દૂધીનાં કે મેથીનાં જ મૂઠિયાં બનતાં હોય છે. આજે અમે તમારા માટે લાવ્યા છીએ 9 જાતનમાં અવનવાં મૂઠિયાંની રેસિપિ. મૂઠિયાંને આપો નવો ટચ અને સ્વાદ અને સ્વાસ્થ્યમાં બેસ્ટ એવી આ વાનગીથી ઘરમાં બધાંને કરી દો ખુશ-ખુશ.
-1 કપ ઘઉંનો જાડો લોટ
-7 થી 8 કળી લસણ
-1 ટીસ્પૂન લાલ મરચું પાઉડર
ઘઉંના લોટમાં દૂધી છીણી ભેળવી લો. તેમાં આદું-મરચાં-લસણની પેસ્ટ, હળદર, લાલ મરચું, ધાણાજીરું, મીઠું અને દહીં ઉમેરો. તેને સારી રીતે મિક્સ કરીને સાવ ઢીલો લોટ બાંધી લો. હવે તેને લાંબા રોલ બનાવી કુકરમાં વરાળથી બાફી લો. ત્યાર પછી તેને નાના ટુકડામાં કાપી લો. એક વાસણમાં તેલ ગરમ કરવા મૂકો. તેલ ગરમ થાય એટલે તેમાં રાઈ, જીરું અને તલનો વઘાર કરી લીમડાના પાન નાખી બધા જ મૂઠિયાને વઘારી લો. બધો મસાલો ભળી જાય એટલે ગેસ પરથી ઉતારી ગરમ-ગરમ પીરસો. નાસ્તામાં ચા કે અથાણાં સાથે મૂઠિયાની મઝા માણો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-1 ટેબલસ્પૂન લીલા મરચાંની પેસ્ટ
-11/2 કપ નારિયેળનું છીણ
-1 ટેબલ સ્પૂન ખાંડ
-10થી 12 લીમડાના પાન
-2 ચમચી સિંગદાણાનો ભૂકો
-2થી 3 આખા લાલ મરચાં
સૌપ્રથમ દૂધીને છોલીને છીણી લો. ત્યાર બાદ તેમાંથી વધારાનું પાણી હાથથી નીચોવીને કાઢી લો. હવે દૂધીમાં ભાત, ઘઉંનો લોટ, બાજરીનો લોટ, મીઠું, કોથમીર, લીલાં મરચાંની પેસ્ટ, મીઠો લીમડો, હળદર, તેલ અને આખા ધાણા નાખીને બરાબર મિક્સ કરી લો. બધી જ સામગ્રી બરાબર મિક્સ થઈ જાય એટલે તેમાંથી કણક બાંધી લો. હવે તેમાંથી મૂઠિયા બનાવી લો. હવે ગ્રેવી માટેની તૈયારી કરો. તેના માટે અડધા કપ નારિયેળને એક કપ ગરમ પાણીમાં અડધો કલાક માટે પલાળી રાખો. આ મિશ્રણને એક કપ પાણી સાથે બ્લેન્ડ કરી લો. હવે આ મિશ્રણને ગાળી લો. આથી નાળિયેરનું દૂધ તૈયાર થઈ જશે. હવે એક કડાઈમાં તેલ ગરમ કરવા મૂકો. તેલ ગરમ થાય એટલે તેમાં તલ નાખો. તલ ફૂટે એટલે તેમાં સૂકાં મરચાં અને લીમડાંના પાન નાખીને અડધી મિનિટ સુધી સાંતળો. ત્યાર બાદ તેમાં ત્રણ ગ્લાસ પાણી ઉમેરો. તેને પાંચ મિનિટ સુધી ઉકળવા દો. હવે તેમાં ખાંડ અને મીઠું નાખીને બરાબર મિક્સ કરીને ઉકળવા દો. ત્યાર બાદ તેમાં છાસ અને નાળિયેરનું દૂધ નાખીને બરાબર હલાવીને ઉકળવા દો. પાંચેક મિનિટ બાદ તેમાં સિંગદાણાનો ભૂકો નાખીને બરાબર મિક્સ કરી લો. હવે તેમાં ધીમે-ધીમે કોથમીરના મૂઠિયા ઉમેરો. લગભગ પંદર મિનિટ સુધી તેને ચઢવા દો. છેલ્લે તેને નારિયેળ અને કોથમીર વડે ગાર્નિશ કરી ગરમા-ગરમ પીરસવા.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-2 ટેબલસ્પૂન આદું પેસ્ટ
-1 ટીસ્પૂન લીંબુનો રસ
-3થી 4 લીલાં મરચાં સમારેલાં
-1 કપ ચેસ્ટનટનો લોટ
-1/2 કપ રાજગરાનો લોટ
-1 ટી સ્પૂન તલ
-4થી 5 મીઠો લીમડો
સૌપ્રથમ શક્કરિયાને ધોઈને સાફ કરી લો. તેની છાલ કાઢીને છીણી લો. હવે એક બાઉલમાં શક્કરિયાની છીણ સાથે, તેમાં મીઠું, લીંબુનો રસ, આદુંની પેસ્ટ, ધાણાજીરું પાઉડર અને થોડો ગોળ નાખીને બરાબર મિક્સ કરી લો. ત્યાર બાદ તેને દસથી પંદર મિનિટ સુધી ઢાંકીને રાખો. હવે બાઉલને ખોલીને તેમાં બંને લોટ ધીમે-ધીમે કરીને ઉમેરતા જાવ. છેલ્લે તેમાં લીલા મરચાં નાખીને ફરીથી બરાબર મિક્સ કરી લો. બધી જ સામગ્રી બરાબર મિક્સ કરીને તેમાંથી કણક બાંધી લો. શક્કરિયામાંથી પાણી છૂટશે એટલે પાણી ઉમેરવાની જરૂર પડશે નહીં. હવે મૂઠિયાના કૂકરમાં પાણી ગરમ કરવા માટે મૂકો. પાણી ગરમ થાય ત્યાં સુધીમાં મૂઠિયા વાળી લો. કૂકરમાં મૂઠિયાની ટ્રે બાફવા માટે મૂકો. લગભગ પંદરથી વીસ મિનિટમાં મૂઠિયા બફાઈ જશે. મૂઠિયા ઠંડા થાય એટલે તેને છરીથી કટ કરી લો. હવે મૂઠિયાનો વઘાર તૈયાર કરો. વઘારિયામાં તેલ ગરમ કરવા મૂકો. તેલ ગરમ થાય એટલે તેમાં રાઈ નાખો. રાઈ તતડે એટલે તેમાં જીરું અને તલ નાખો. અડધી મિનિટ સાંતળ્યા બાદ તેમાં હિંગ અને લીમડો નાખો. લગભગ અડધી મિનિટ સાંતળ્યા બાદ તૈયારીમાં મૂઠિયા નાખીને બરાબર મિક્સ કરી લો. ગરમા-ગરમ મૂઠિયાને ચટણી સાથે સર્વ કરો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-1 કપ વધેલી ખીચડી
-1/2 કપ ઘઉંનો લોટ
-1/4 કપ હાંડવાનો લોટ
-1/4 ટીસ્પૂન લાલ મરચું પાઉડર
-1/4 ટીસ્પૂન આદુંની પેસ્ટ
-1/4 ટીસ્પૂન મરચાંની પેસ્ટ
-1/2 ટીસ્પૂન મેથી દાણા
સૌપ્રથમ બંને લોટમાં થોડું મોણ નાખી લો. ત્યાર બાદ તેમાં વધેલી ખીચડી, હળદર, મરચું પાઉડર, આદું-મરચાંની પેસ્ટ, મીઠું અને દહીં નાખીને બરાબર મિક્સ કરી લો. ત્યાર બાદ જો જરૂર પડે તો છાશનો ઉપયોગ કરીને લોટ બાંધી લો. લોટને ઢાંકીને થોડીવાર માટે મૂકી રાખો. ત્યાર બાદ હાથમાં તેલ લગાવીને મૂઠિયા વાળી લો. હવે એક કડાઈમાં તેલ ગરમ કરી લો. તેલ ગરમ થાય એટલે તેમાં મેથી અને રાઈના દાળા નાખો. ત્યાર બાદ મૂઠિયાને તે જ તેલમાં ગોલ્ડન બ્રાઉન રંગના થાય ત્યાં સુધી તળી લો. ગરમા-ગરમ સર્વ કરો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-1 કપ ચણાનો લોટ
-1 કપ મેથી સમારેલી
-1 ટીસ્પૂન આદુંની છીણ
-1/2 ટીસ્પૂન મરચું પાઉડર
-1 ટીસ્પૂન ધાણાજીરું પાઉડર
સૌપ્રથમ બધી જ સામગ્રીને એક મોટા બાઉલમાં બરાબર મિક્સ કરી લો. ત્યાર બાદ કણક બાંધી લો. જો જરૂર પડે તો જ પાણીનો ઉપયોગ કરો. લોટને ઢાંકીને થોડીવાર માટે મૂકી રાખો. ત્યાર બાદ તેમાંથી મૂઠિયા વાળી લો. હવે એક પેનમાં તેલ ગરમ કરો. તેલ ગરમ થાય એટલે તેમાં મૂઠિયાને ગોલ્ડન બ્રાઉન રંગના થાય ત્યાં સુધી તળી લો. ત્યાર બાદ તેને ટિસ્યુ પેપર પર કાઢીને મૂકો. ગરમા-ગરમ મૂઠિયાને ચટણી સાથે સર્વ કરો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-1/4 કપ ઘઉંનો લોટ
-1/2 કપ ચણાનો લોટ
-1 કપ મકાઈનો લોટ
-2 કપ પાલક સમારેલી
-1/4 ટીસ્પૂન બેકિંગ સોડા
-1 ટીસ્પૂન લસણની પેસ્ટ
-1 ટેબલસ્પૂન આદુંની પેસ્ટ
-4 લીલાં મરચાં સમારેલા
-1 ટીસ્પૂન લીંબુનો રસ
એક બાઉલમાં ઘઉંનો લોટ, ચણાનો લોટ, રવો, મકાઈનો લોટ, હળદર, હિંગ, બેકિંગ સોડા, જીરું, વરિયાળી, ખાંડ અને મીઠું ઉમેરીને બરાબર મિક્સ કરી લો. ત્યાર બાદ તેમાં આદુંની પેસ્ટ, લીલા મરચાં, કોથમીર, લીંબુનો રસ અને તેલ નાખીને ફરીથી બરાબર મિક્સ કરી લો. હવે તેમાં સાફ કરીને સમારીને નીતારેલી પાલક નાખો. છેલ્લે દહીં નાખીને બરાબર મિક્સ કરીને કણક બાંધી લો. જો જરૂર પડે તો જ થોડું પાણી ઉમેરો. લોટને ઢાંકીને થોડી વાર મૂકી રાખો. હવે લોટમાંથી મૂઠિયા વાળી લો. ત્યાં સુધીમાં કુકરમાં પાણી ગરમ કરવા માટે મૂકો. પાણી ગરમ થાય એટલે તેમાં મૂઠિયાની પ્લેટ મૂકો. મૂઠિયાને લગભગ વીસથી ત્રીસ મિનિટ સુધી બાફી લો. હવે મૂઠિયાને બહાર કાઢીને ઠંડા થવા દો. ઠંડા થાય એટલે તેના કટકા કરી લો. હવે એક પેનમાં તેલ ગરમ કરવા માટે મૂકો. તેલ ગરમ થાય એટલે તેમાં રાઈ અને તલનો વઘાર કરો. રાઈ અને તલ ફૂટે એટલે તેમાં મૂઠિયા નાખીને બરાબર મિક્સ કરી લો. ગરમા-ગરમ મૂઠિયાને ચટણી અથવા દહીં સાથે સર્વ કરો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-2 કપ કોબીનું છીણ
-1 કપ ઘઉંનો લોટ
-5થી 6 લસણની કળી
-3થી 4 લીલાં મરચાં
-1/2 કપ કકરો લોટ
-1/2 કપ ચણાનો લોટ
-1/2 કપ મકાઈનો લોટ
-1/2 કપ જવનો લોટ
-2 ટીસ્પૂન ધાણા પાઉડર
-1 ટીસ્પૂન આમચૂર પાઉડર
-10થી 15 લીમડાના પાન
-1થી 2 ટીસ્પૂન ખાંડ
સૌપ્રથમ મૂઠિયા માટેની બધી જ સામગ્રીને એક બાઉલમાં બરાબર મિક્સ કરી લો. ત્યાર બાદ તેને પંદરથી વીસ મિનિટ માટે મૂકી રાખો. મીઠાના કારણે કોબીમાંથી પાણી છૂટશે. ત્યાર બાદ લોટમાંથી નરમ કણક બાંધો. જરૂર પડે તો જ થોડું પાણી ઉપયોગમાં લો. હવે તેમાંથી મૂઠિયા વાળી લો. હવે આ મૂઠિયાને તેલ લગાવેલી થાળીમાં મૂકીનો કૂકરમાં વીસથી ત્રીસ મિનિટ માટે બાફવા મૂકો. મૂઠિયા બફાઈ જાય એટલે તેને ઠંડા કરીને કટ કરી લો. હવે વઘાર તૈયાર કરો. વઘારિયામાં એકથી બે ચમચી તેલ ગરમ કરવા માટે મૂકો. તેલ ગરમ થાય એટલે તેમાં રાઈ નાખો. રાઈ ફૂટે એટલે તેમાં હિંગ અને લીમડો નાખીને અડધી મિનિટ માટે સાંતળો. હવે તેમાં મૂઠિયા ઉમેરીને બરાબર મિક્સ કરો. છેલ્લે તેને કોથમીર અને નારિયેળ નાખીને ગાર્નિશ કરો. ક્રિસ્પી મૂઠિયાને ચટણી સાથે સર્વ કરો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-1/2 કપ ચણાનો લોટ
-1/4 કપ ઘઉંનો લોટ
-3થી 4 ટેબલસ્પૂન તેલ
-1થી 2 ડુંગળી સમારેલી
-1થી 2 ટેબલસ્પૂન આદુંની છીણ
-1/4 કપ મેથી સમારેલી
-1/2 ટેબલસ્પૂન ધાણા પાઉડર
-1/2 ટેબલસ્પૂન જીરું પાઉડર
-1 ચપટી બેકિંગ સોડા
-1થી 2 ટેબલસ્પૂન તેલ
સૌપ્રથમ એક બાઉલમાં ઓટસ, ચણાનો લોટ, ઘઉંનો લોટ, કરકરો લોટ, મીઠું, હળદર, ધાણા પાઉડર, જીરું પાઉડર અને બેકિંગ સોડા નાખીને બરાબર મિક્સ કરો. હવે તેમાં બધા શાકભાજી અને દહીં નાખીને ફરીથી બરાબર મિક્સ કરીને કણક બાંધી લો. થોડીવાર લોટને ઢાંકીને મૂકી રાખો. ત્યાર બાદ તેમાંથી મૂઠિયા વાળી લો. હવે મૂઠિયાને કુકરમાં બાફવા માટે મૂકો. બફાઈ જાય એટલે તેને ઠંડા કરીને કટ કરી લો. ત્યાર બાદ વઘારની તૈયારી કરો. સૌપ્રથમ વઘારિયામાં તેલ ગરમ કરવા માટે મૂકો. તેલ ગરમ થાય એટલે તેમાં રાઈ અને તલ ઉમેરો. રાઈ ફૂટે એટલે તેમાં હિંગ અને મીઠો લીમડો નાખીને અડધી મિનિટ માટે સાંતળો. હવે તેમાં મૂઠિયા નાખીને થોડી વાર માટે સાંતળીને ગેસ બંધ કરો. છેલ્લે તેને કોથમીર અને નાળિયેરથી ગાર્નિશ કરીને ચટણી સાથે સર્વ કરો.
આગળની સ્લાઇડ્સમાં ક્લિક કરીને જાણો અન્ય ટેસ્ટી મૂઠિયાની રેસિપિ...
-4 કપ વઘારેલા ભાત
-1/2 ટેબલસ્પૂન લાલ મરચું પાઉડર
-1 ટેબલસ્પૂન ધાણા પાઉડર
-1 ટેબલસ્પૂન આદુંની પેસ્ટ
-1 ટીસ્પૂન લસણની પેસ્ટ
-1 સૂકું લાલ મરચું
સૌપ્રથમ એક બાઉલમાં બધા જ મસાલા ભેગા કરો. હવે તેમાં દહીં નાખીને બરાબર મિક્સ કરો. ત્યાર બાદ તેમાં ધીમે-ધીમે હાંડવાનો લોટ નાખતા જઈને કણક બાંધી લો. ત્યાર બાદ તેમાંથી મૂઠિયા વાળી લો. હવે મૂઠિયાને કુકરમાં બાફવા માટે મૂકો. બફાઈ જાય એટલે તેને ઠંડા કરીને કટ કરી લો. હવે વઘારની તૈયારી કરો. સૌપ્રથમ વઘારિયામાં તેલ ગરમ કરવા માટે મૂકો, તેલ ગરમ થાય એટલે તેમાં રાઈ અને તલ ઉમેરો. રાઈ ફૂટે એટલે તેમાં હિંગ અને મીઠો લીમડો નાખીને અડધી મિનિટ માટે સાંતળો. હવે તેમાં મૂઠિયા નાખીને થોડી વાર માટે સાંતળીને ગેસ બંધ કરો. ગરમા ગરમ મૂઠિયા ચટણી સાથે સર્વ કરો.
(Gujarati Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try 9 Types of Healthy and Tasty Muthiya
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.